  Наталья Тетерина 18-тӥ куарусёнэ Удмуртилэн тӧроез Александр Бречалов сӥё-дано пумиськон ортчытӥз, кытын Ижкарысь ыбылӥськон тӥрлык лэсьтонъя заводъёсын 30 пала ужасьёсты пусйизы. Ужрад Ижкарын Ыбылӥськон тӥрлык лэсьтӥсьлэсь нуналзэ пусъён программаез усьтӥз. Ижкар быгатэ кар-завод нимаськыны, ыбылӥськон тӥрлык лэсьтӥсьёслэн карзы. Асьме улосчиослэн росси ыбылӥськон тӥрлык азинскем понна ужзы тужгес бадӟым. Та арысен Ыбылӥськон тӥрлык лэсьтӥсьлэсь нуналзэ зэмос пусъём. Луоз рос-прос тунсыко деловой программа но Александр Бречалов, Удмуртилэн тӧроезОзьы ик Удмуртилэн тӧроез шуиз, Оборонной промышленностьын ужасьёслэсь нуналзэс пусъён малпанэз Владимир Путинлы ачиз Михаил Калашников вуттӥз. Ыбылӥськон тӥрлыкъя конструктор Владимир Ярыгин ӵектӥз удысысь быгатонлыко егит ужасьёслы мерлыко стипендиосты выльдыны. Александр Бречалов та кичӧлтонлэсь пайдазэ пусйиз но сое пӧртэм палъёсысен эскерыны дэмлаз. Тегъёс: Ижкар Удмуртия Мерлык ыбылӥськон АлександрБречалов  